Alaíde do Feijão

Alaíde da Conceição (Salvador da Bahia, 1948ko urriaren 6a – ibidem, 2022ko urtarrilaren 31), Alaíde do Feijão izengoitiaz ezagunagoa, brasildar sukaldaria izan zen, sukaldaritza afro-brasildarrean espezializatua. Salvador da Bahiako mugimendu kultural beltz eta antirrazistaren lider garrantzitsua ere izan zen.

 Bizitza 
Alaíde da Conceição familia handi batean jaio zen eta hiru haurride biologiko eta lau adoptatu izan zituen. Bere amak, Maria das Neves do Feijãok, acarajéak saltzeko postu bat zeukan Salvador da Bahiako Cairu plazan.

Nerabezarotik, amari laguntzen zion janaria prestatzen eta saltzen. Amak lan egiteari uztea erabaki zuenean, Alaídek bere postuan jarraitu zuen. 1993an, lehen jatetxea ireki zuen Pelourinho auzoan eta plater aukerak zabaldu zituen. Jatetxe hori oso erabilia izan zen inauterietako taldeen antolatzaileen eta mugimendu beltzaren arduradun politikoen bilgune gisa.

Hiru alaben ama zen eta zazpi biloba eta sei birbiloba zituen. 2022ko urtarrilaren 31n hil zen bihotz-biriketako geldialdi baten ondorioz, ospitale batean ingresatuta zegoela.

Alaíde do Feijãoren omenez, Pelourinhoko Laranjeiras kaleak, bere jatetxearen egoitzak, bere izena hartu zuen.

 Sariak eta aintzatespenak 

 2010: Palmares fundazioaren saria
 2017: Bahia Estatuko Batzar Legegilearen omenaldia
 2018: Esporte Clube Bahiak estatuko pertsona ezagun beltzei egindako omenaldia
 2020: Mário Nelson Carvalho saria

 Erreferentziak 

 Kanpo estekak 

Kategoria:Salvadortarrak (Bahia)
Kategoria:Afro-brasildarrak
Kategoria:Brasilgo sukaldariak
Kategoria:Emakume sukaldariak
Kategoria:Brasilgo giza eskubideen aldeko ekintzaileak
Kategoria:Giza eskubideen aldeko emakumeak
Kategoria:Arrazismoaren aurkako ekintzaileak
Kategoria:Ekintzaile politikoak
Kategoria:Izengoitiak
Kategoria:Salvador da Bahian hildakoak